— Сапраўды, асноўную працу па стварэнні музея зрабіў Рычард Савельевіч Федарэц. Мы пра гэта заўсёды памятаем! І цяпер падтрымліваем з ім сувязі: ён цікавіцца намі, а мы — яго жыццём. Пасля Рычарда Савельевіча выкладаць гісторыю прыйшла маладая настаўніца Вольга Анатольеўна Клачкова. Яна даволі актыўна ўключылася ў музейную працу і займалася ёй чатыры гады. За гэты час абнаўляліся экспазіцыі, ствараліся новыя стэнды. Сёлета будзе дзесяць гадоў, як кіраўніком музея з’яўляецца Уладзімір Сяргеевіч Серадзінскі — таксама гісторык. Ён апантаны краязнаўца і ўвогуле цікавы чалавек. Намаганнямі Уладзіміра Сяргеевіча з’явіліся новыя экспазіцыі, якія расказваюць пра гісторыю суседніх вёсак… Стэнды, прысвечаныя цікавым людзям, што жылі і працавалі на Мядзельшчыне. Уладзімір Сяргеевіч кіруе гурткамі “Юны экскурсавод” і “Музеезнаўства”, арганізаваў навукова-даследчую працу вучняў.